CELEX: 32010R0494
Language: el
Date: 2010-05-25 00:00:00
Title: Κανονισμός (ΕΕ) αριθ. 494/2010 της Επιτροπής, της 25ης Μαΐου 2010 , σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

8.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 140/19
            
         ΚΑΝΟΝΙΣΜΌΣ (ΕΕ) αριθ. 494/2010 ΤΗΣ ΕΠΙΤΡΟΠΉΣ
   της 25ης Μαΐου 2010
   σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο δ),
   Εκτιμώντας τα ακόλουθα:
   
               (1)
            
            
               Στις 15 Δεκεμβρίου 2009 η Ευρωπαϊκή Ένωση μονογράφησε τη συμφωνία της Γενεύης για το εμπόριο μπανανών («ΣΓΕΜ») μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας σχετικά με τη δομή και τη λειτουργία του εμπορικού καθεστώτος της Ένωσης για τις μπανάνες του κωδικού ΣΟ 0803 00 19 (εφεξής η «συμφωνία»). Η συμφωνία καθορίζει τους όρους για την τελική ρύθμιση των διαφορών και καταγγελιών στον ΠΟΕ όσον αφορά το καθεστώς εισαγωγής μπανανών στην Ένωση.
            
         
               (2)
            
            
               Σύμφωνα με την παράγραφο 3 στοιχείο α) της συμφωνίας, η Ένωση προβλέπεται να μειώσει σταδιακά τους δασμούς επί των μπανανών από 176 ευρώ/1 000 χιλιόγραμμα καθαρού βάρους σε 114 ευρώ/1 000 χιλιόγραμμα καθαρού βάρους.
            
         
               (3)
            
            
               Εν αναμονή της έναρξης ισχύος της συμφωνίας και σύμφωνα με την παράγραφο 8 στοιχείο β) της συμφωνίας, οι εν λόγω μειώσεις των δασμών πρέπει να εφαρμοστούν προσωρινά και αναδρομικά από την ημερομηνία υπογραφής της συμφωνίας, υπό την προϋπόθεση ότι τα υπόλοιπα συμβαλλόμενα μέρη της συμφωνίας συμμορφώνονται με τις αντίστοιχες υποχρεώσεις τους.
            
         
               (4)
            
            
               Το Συμβούλιο εξέδωσε την απόφασή του σχετικά με την υπογραφή και την προσωρινή εφαρμογή της συμφωνίας στις 10 Μαΐου 2010.
            
         
               (5)
            
            
               Απαιτείται συνεπώς να εφαρμοστεί η πρώτη μείωση των δασμών που προβλέπεται στη συμφωνία, η οποία συνίσταται στη μείωση του δασμολογικού συντελεστή στα 148 ευρώ/1 000 χιλιόγραμμα καθαρού βάρους και να οριστεί ότι ο εν λόγω συντελεστής πρέπει να ισχύει αναδρομικά από τις 15 Δεκεμβρίου 2009 έως τις 31 Δεκεμβρίου 2010.
            
         
               (6)
            
            
               Κατά συνέπεια, το παράρτημα Ι του κανονισμού (ΕΟΚ) αριθ. 2658/87, όπως έχει τροποποιηθεί με τον κανονισμό (ΕΚ) αριθ. 1031/2008 της Επιτροπής (2) και τον κανονισμό (ΕΚ) αριθ. 948/2009 της Επιτροπής (3), πρέπει να τροποποιηθεί αναλόγως μετά την υπογραφή της συμφωνίας.
            
         
               (7)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα Ι του κανονισμού (ΕΟΚ) αριθ. 2658/87, όπως έχει τροποποιηθεί με τον κανονισμό (ΕΚ) αριθ. 1031/2008, στη γραμμή του κωδικού ΣΟ 0803 00 19«Μπανάνες, μη συμπεριλαμβανομένου του είδους των Αντιλλών, νωπές», η ένδειξη της στήλης 3 (Συμβατικός δασμολογικός συντελεστής) αντικαθίσταται με την ένδειξη «148 ευρώ/1 000 kg/net».
   Άρθρο 2
   Στο παράρτημα Ι του κανονισμού (ΕΟΚ) αριθ. 2658/87, όπως έχει τροποποιηθεί με τον κανονισμό (ΕΚ) αριθ. 948/2009, στη γραμμή του κωδικού ΣΟ 0803 00 19«Μπανάνες, μη συμπεριλαμβανομένου του είδους των Αντιλλών, νωπές», η ένδειξη της στήλης 3 (Συμβατικός δασμολογικός συντελεστής) αντικαθίσταται με την ένδειξη «148 ευρώ/1 000 kg/net».
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 1 εφαρμόζεται από τις 15 Δεκεμβρίου 2009.
   Το άρθρο 2 εφαρμόζεται από την 1η Ιανουαρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Μαΐου 2010.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 291 της 31.10.2008, σ. 1.
   
      (3)  ΕΕ L 287 της 31.10.2009, σ. 1.